
		TELŠIŲ RAJONO SAVIVALDYBĖS 	TARYBA	
SPRENDIMAS
DĖL TELŠIŲ RAJONO SAVIVALDYBĖS TURTO INVESTAVIMO IR VIEŠOSIOS ĮSTAIGOS ŽEMAITIJOS VERSLO CENTRO DALININKO KAPITALO DIDINIMO

2026 m. birželio 25 d. Nr. T1-205
Telšiai 	




Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 21 straipsnio 1 dalies 2 punktu, Lietuvos Respublikos viešųjų įstaigų įstatymo 24 straipsnio 3 ir 6 dalimis, Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl sprendimo investuoti valstybės ir savivaldybių turtą priėmimo tvarkos aprašo patvirtinimo“, 5 punktu, atsižvelgdama į Telšių rajono savivaldybės mero 2026 m. birželio 2 d. raštą Nr. R7-M7-358 „Dėl pasiūlymo investuoti savivaldybės finansinį turtą“, Telšių rajono savivaldybės taryba nusprendžia:
. Investuoti ir kaip piniginį įnašą viešajai įstaigai Žemaitijos verslo centrui (kodas 180713269) perduoti Telšių rajono savivaldybės finansinį turtą 68489,57 (šešiasdešimt aštuonis tūkstančius keturis šimtus aštuoniasdešimt devynis eurus, 57 ct), didinant viešosios įstaigos Žemaitijos verslo centro Telšių rajono savivaldybei priklausantį dalininko kapitalą. 
. Įgalioti Telšių rajono savivaldybės merą atlikti visus reikalingus veiksmus, susijusius su šio sprendimo 1 punkto įgyvendinimu.
Šis sprendimas gali būti skundžiamas Lietuvos administracinių ginčų komisijos Šiaulių apygardos skyriui (Dvaro g. 81, LT-76299 Šiauliai) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Šiaulių rūmams (Dvaro g. 80, LT-76298 Šiauliai) Lietuvos Respublikos administracinių bylų teisenos įstatymo nustatyta tvarka.

Savivaldybės meras                                                                                                         Tomas Katkus

